open-index/open-wikipedia-markdown huggingface dataset:
Persaveldi (aðgreining)

**Persaveldi** á yfirleitt við um Akkamenídaveldið, stundum nefnt fyrra Persaveldi, sem var til frá 550 til 330 f.Kr.

Hugtakið Persaveldi getur einnig átt við um:

* Parþaveldi (247 f.Kr.–224 f.Kr.)
* Sassanídaveldið (224–651)
* Kórasmíuveldið (1077–1231)
* Ilkanatið (1256–1335)
* Tímúrveldið (1370–1507)
* Safavídaveldið (1501–1736)
* Afsjarídaveldið (1736–1796)
* Zandveldið (1751–1794)
* Kadjarveldið (1785–1925)
* Pahlaviveldið (1925–1979)

## Tengt efni
* Persía
Vonarstræti

**Vonarstræti** er gata í miðborg Reykjavíkur skammt frá Tjörninni. Við Vonarstræti eru Iðnó og Ráðhús Reykjavíkur.

Svo mikið landsig var við tjörnina og strætið þvílíkt svað að vafasamt þótti að leggja götuna og eftir að á því var hafist þótti geta brugðið til beggja vona hvort því verki lyki nokkurn tíma. Af þessum sökum var gatan nefnd svo.
Þjóðríki

**Þjóðríki** er ríki sem þjóð byggir, alla jafna á afmörkuðu landsvæði. Í þjóðríki er að meira eða minna leyti sátt um einingu þjóðar sem landið byggir, þar er yfirvald sem tekið er gilt, burtséð frá því hvernig stjórnarfari er háttað, og ríki sem fer með og er vettvangur fyrir ýmis sameiginleg mál þjóðarinnar. 

## Þjóðríkishugtakið
Þjóðríkishugtakið á sér gullöld á nítjándu öld og þá áttu flestar sjálfstæðisbaráttur þjóða sér stað. Deilt er um hvort rætur þjóðríkisins séu í rómantík og þjóðernishyggju átjándu og nítjándu aldar, þegar hugmyndalegum stoðum var óumdeilanlega rennt undir þjóðríkishugtakið, eða aftur í ættbálkasamfélagi fyrri alda og eldri gerðum ríkja en þjóðríki skyldi ekki rugla saman við borgríki. Þjóðríki birtast í samtímanum sem stöðugar einingar sem hafa verið óbreyttar um langa hríð en eigi að síður eru stærri þjóðríki, svo sem Spánn og Frakkland, jafnan byggð á sameiningu margra smáríkja frá eldri tíð. Gagnrýnir umfjallendur þjóðríkishugtaksins álíta þjóðríkið menningarlegan tilbúning eða hugsmíð og telja hverfult en þjóðríkið hangir þó ekki eingöngu saman á hugmyndalegum grundvelli, svo sem á sameiningartáknum eða þjóðernishyggju, heldur eru í því auk þjóðarhefða stjórnsýslulegar og pólitískar stofnanir, lagaumgjörð, stjórnmálakerfi og yfirvöld og fáir telja þjóðríkið munu líða undir lok alveg í bráð.

## Ríkislausar þjóðir
Þjóðríki er ekki óhjákvæmilegur fylgifiskur þjóða því fjöldi þjóða er án ríkis. Þar nægir að nefna flökkuþjóðir á borð við sígauna og að einhverju leyti gyðinga (fyrir tilkomu Ísraelsríkis) og einnig Skota á Bretlandi og Katalóna á Spáni. Sumar þessara þjóða uppfylla skilgreiningu á þjóð, svo sem sameiginlegt tungumál og menningararfleifð, og sum berjast fyrir aukinni sjálfstjórn eða stofnun sjálfstæðs ríkis, svo sem Kúrdar. Aðrar þjóðir sækjast ekki eftir stofnun þjóðríkis, hvort sem er af efnahagsástæðum eða stjórnmálalegum.

## Fullveldi
Grundvallaratriði í allri umræðu um þjóðríkið er fullveldi og sjálfsákvörðunarréttur þjóða. Með tilkomu yfirþjóðlegra eininga á borð við Evrópusambandið afsala þjóðir sér hluta af fullveldi sínu eða að minnsta kosti sjálfstæði sínu, það er að segja þær samþykkja meðvitað að framselja hluta af ákvörðunarvaldi sínu í hendur stærri heildar.

## Heimildir
Guðmundur Hálfdanarson, *Íslenska þjóðríkið: uppruni og endimörk* (Reykjavík: Hið íslenska bókmenntafélag, ReykjavíkurAkademían, 2001).

## Tengt efni
* Fjölmenning
* Fullveldi
* Fullvalda ríki
* Þjóð
* Þjóðernishyggja
No borders

**No Borders** er alþjóðlegt net sjálfstæðra samtaka sem berjast gegn brottvísun flóttamanna. No Borders-samtök eru starfrækt á Íslandi. No Borders samtökin á Íslandi voru stofnuð árið 2008.

## Heimildir
* Heimasíða No Borders á Íslandi. 
* No Borders Iceland á Facebook https://www.facebook.com/nobordersiceland
Cameo-hlutverk

**Kameo** eða **kameo-hlutverk** kallast stutt framkoma frægrar manneskju í kvikmynd, leikriti, tölvuleik, eða í sjónvarpi. Oftast kemur frægur leikari, leikstjóri, stjórnmálamaður, íþróttamaður, eða dægurstjarna fram sem hann sjálfur/hún sjálf eða sem skálduð persóna.
Tékknesk króna

**Tékknesk króna** eða **tékknesk koruna** (tékkneska: *koruna česká*, ISO 4217 kóði: **CZK**, tákn: **Kč**) er gjaldmiðill Tékklands.

Ein tékknesk króna skiptist í 100 „*haléřů*“ (eintala: „*haléř*“).

Tékknesk króna hefur verið notuð sem gjaldmiðill Tékklands frá árinu 1993, þegar Tékkóslóvakía skiptist upp í tvö ríki, Tékkland og Slóvakíu.

Eftirtaldir seðlar og myntir eru gildur gjaldmiðill í Tékklandi:
* Seðlar: 100 kč, 200 kč, 500 kč, 1000 kč, 2000 kč, 5000 kč
* Mynt: 1 kč, 2 kč, 5 kč, 10 kč, 20 kč, 50 kč

Áður voru einnig gildir seðlarnir 20 kč og 50 kč og myntirnar 10 haléřů, 20 haléřů og 50 haléřů. Hætt var að nota 20 kč seðla 31. ágúst 2008 og 50 kč 1. apríl 2011. Hætt var að nota 10 haléřů og 20 haléřů myntirnar 31. október 2003. 50 haléřů myntin var tekin úr notkun 31. ágúst 2008.

Til stóð að Tékkland tæki upp evruna árið 2012 en þeim áætlunum hefur verið slegið á frest um óákveðinn tíma vegna andstöðu tékknesks almennings við upptöku evru.
Smjörkrem

**Smjörkrem** er kökukrem sem notað er til að þekja kökur og einnig á milli laga í lagkökum, auk þess sem það er haft til að skreyta ýmsar kökur og tertur, bollakökur og fleira. 

Aðalefnin í smjörkremi eru vanalega smjör eða smjörlíki og flórsykur og oft einnig eggjarauður eða egg. Það er svo bragðbætt á ýmsan hátt, til dæmis með kakódufti eða súkkulaði, vanillu og öðrum bragðefnum, og litað með matarlit. Þegar einfalt smjörkrem er gert er flórsykri einfaldlega hrært saman við lint smjör og kremið svo bragðbætt en stundum er dálitlu vatni blandað saman við sykurinn, lögurinn soðinn og honum síðan hrært sjóðheitum saman við kremið. Kreminu er ýmist smurt eða sprautað á kökurnar.


 Buttercreme in einer Glasschüssel-8493.jpg|Smjörkrem.
 Chocolate Cupcakes with Raspberry Buttercream detail.jpg|Smjörkrem.
 Gallery 1.JPG|Bollakökur sem lituðu smjörkremi hefur verið sprautað á.
 Pound layer cake.jpg|Smjörkrem.
 Frankfurter kranz hg.jpg|*Frankfurter Kranz*.
Isaiah Berlin

**Sir Isaiah Berlin** (6. júní 1909 – 5. nóvember 1997) var breskur heimspekingur og heimspekisagnfræðingur af rússneskum gyðingaættum og er gjarnan talinn meðal helstu stjórnspekinga 20. aldar. Rit Berlins um frelsi og fjölhyggju hafa haft gríðarleg áhrif sem og greinarmunur hans á jákvæðu og neikvæðu frelsi.

Berlin hlaut verðlaunastyrk til starfa við All Souls College við Oxford-háskóla árið 1932, þá 23 ára gamall. Á árunum 1957 til 1967 gegndi hann stöðu Chichele-prófessors í félagslegri heimspeki og stjórnspeki við Oxford-háskóla. Hann var forseti Aristotelian Society 1963 til 1964. Árið 1966 átti hann þátt í stofnun Wolfson College í Oxford og varð fyrsti forseti hans. Hann var aðlaður árið 1957. Berlin var forseti Bresku akademíunnar frá 1974 til 1978. Hann hlaut Jerúsalem-verðlaunin árið 1979 fyrir skrif sín um frelsi einstaklingsins. *Isaiah Berlin-fyrirlestrarnir* eru haldnir árlega við Hampstead-synagóguna og bæði Wolfson College og Bresku akademíuna á hverju sumri.

## Helstu ritverk
* *Karl Marx: His Life and Environment* (1939).
* *The Hedgehog and the Fox: An Essay on Tolstoy's View of History*, (1953).
* *Four Essays on Liberty* (1969).
* *Vico and Herder: Two Studies in the History of Ideas* (1976).
* *Concepts and Categories: Philosophical Essays* (1978).
* *Against the Current: Essays in the History of Ideas* (1979).
* *Personal Impressions* (1980).
* *The Crooked Timber of Humanity: Chapters in the History of Ideas* (1990).
* *The Sense of Reality: Studies in Ideas and their History* (1996).
* *Three Critics of the Enlightenment: Vico, Hamann, Herder* (2000).
* *The Power of Ideas* (2000).
* *Liberty* (endurskoðuð og aukin útgáfa af *Four Essays On Liberty*) (2002).
* *The Soviet Mind: Russian Culture under Communism* (2004).
* *Flourishing: Selected Letters 1928–1946* (2004).
* *Political Ideas in the Romantic Age: Their Rise and Influence on Modern Thought* (2006).
David Dayan Fisher

**David Dayan Fisher** (fæddur 6. júní 1967)
er enskur leikari sem er þekktastur fyrir hlutverk sín í NCIS,  og National Treasure.

## Einkalíf
Fisher fæddist í London, Englandi. Árið 2009 þá var Fisher með sýningu á listaverkum sínum í Los Angeles
 
## Ferill
Fyrsta hlutverk Fisher var í ensku sjónvarpsseríunni The Bill þar sem hann kom fram í tveim þáttum árið 1998. Síðan þá hefur hann komið fram í þáttum á borð við: Robbery Homicide Division, 24, Numb3rs og Medium. Hefur síðan 2008 leikið leyniþjónustumanninn Trent Kort í NCIS og . Fisher hefur leikið í kvikmyndum á borð við: The Diplomat, America Brown, National Treasure, Tony 5 og Infernum.

## Kvikmyndir og sjónvarp

## Tilvísanir

## Heimildir
* 
* 

## Tenglar
* 
* http://www.ncisfanwiki.com/page/David+Dayan+Fisher#fbid=3Sl5FzA86mS
Vasílíj Mítrokhín

**Vasílíj Níkítín Mítrokhín** (á rússnesku Василий Никитич Митрохин) (fæddur 3. mars 1922, dáinn 23. janúar 2004) var major í öryggislögreglu Ráðstjórnarríkjanna, KGB, og sinnti aðallega skjalavörslu. Hann flýði 1992 með fjöldann allan af gögnum öryggislögreglunnar til Bretlands og hafa þau komið út í tveimur stórum bindum, *The Mitrokhin Files*. Meðhöfundur hans að bókunum er Andrew Young. Mitrokhin var einhvern tíma á Íslandi á fyrra helmingi sjöunda áratugar en ekki er vitað undir hvaða nafni hann duldist né hvaða verkefnum hann sinnti.
Rena Sofer

**Rena Sofer** (fædd Rena Sherel Sofer, 2. desember 1968) er bandarísk leikkona sem er þekktust fyrir hlutverk sín í NCIS, General Hospital, 24 og Melrose Place.

## Einkalíf
Sofer fæddist í Arcadia, Kaliforníu en fluttist síðan til Pittsburgh, Pennsylvaníu þegar foreldrar hennar skildu. Sofer hefur verið gift tvisvar sinnum og á tvö börn með seinni eiginmanni sínum framleiðandanum Sanford Bookstaver. 
 
## Ferill
Fyrsta hlutverk Sofer var í sjónvarsseríunni Another World árið 1987. Hefur hún síðan þá komið fram sem gestaleikari í sjónvarpsþáttum á borð við: Seinfeld, Ellen, Spin City, , Monk, Bones og Criminal Minds. Sofer var boðið gestahlutverk í læknadramanu General Hospital þar sem hún lék Lois Cerullo í sjö þátta söguþráði. Síðan bauðst henni hlutverk Eve Cleary í Melrose Place sem hún lék frá 1998-1999. Sofer hefur einnig leikið stór gestahlutverk í Ed, Oh, Grow Up, Just Shoot Me, 24 og NCIS. Sofer hefur komið fram í kvikmyndum á borð við: A Stranger Among Us, Traffic og Sarah. 

## Kvikmyndir og sjónvarp

## Verðlaun og tilnefningar
*Daytime Emmy verðlaunin*
*1995: Verðlaun sem besta aukaleikkona í dramaseríu fyrir General Hospital

*Soap Opera Digest verðlaunin*
*1995: Verðlaun sem besta unga aðalleikonan fyrir General Hospital

## Tilvísanir

## Heimildir
*
* 

## Tenglar
*
Nútría

**Nútría** er stórt nagdýr, skylt bjór, og hefur stundum verið kallað fenjabjór á íslensku. Hún er eini meðlimur ættarinnar *Myocastoridae*, og lifir að töluverðu leyti í vatni. Nútríur eru upprunar í hitabeltislöndum Suður-Ameríku en hafa síðan verið fluttar til flestra heimsálfa, einkum til loðdýraræktar, og var ræktun þeirra um eitt skeið reynd á Íslandi.

Nútríur eru með stærri nagdýrum. Fullorðin dýr eru 5-9 kíló að þyngd og allt að 60 cm löng, auk þess sem halinn er 30-45 cm. Þeim er stundum ruglað saman við bísamrottur en þær eru minni og halinn flatari. Feldurinn er dökkbrúnn, ytri hárin gróf en þau innri mjúk. Spenar kvendýra eru hátt á síðunum en ekki neðan á kviðnum og geta ungarnir því sogið þótt móðirin sé í vatni. Framtennur nútríunnar eru áberandi rauðar.

Þótt feldur þeirra sé verðmætur eru þær taldar plága þar sem þær lifa villtar. Þær lifa einkum á grasi og jurtum sem vaxa í vatni og við vatnsbakka en þykja nýta mat sinn illa því þær naga aðeins stönglana neðst og geta því valdið gróðureyðingu, auk þess sem þær grafa sundur ár- og vatnsbakka.

## Nytjar
Á seinni hluta 19. og fyrri hluta 20. aldar var töluvert reynt að rækta nútríur á loðdýrabúum og voru þær þá fluttar til margra landa. Ræktunin þótti þó ekki sérlega ábatasöm og þegar eftirspurn eftir loðfeldum minnkaði lögðu mörg bú upp laupana og var nútríunum þá jafnvel sleppt lausum. Þær hafa því víða orðið plága, lagt árbakka í auðn og valdið röskun á lífkerfinu. Víða í Bandaríkjunum hefur því verið lagt fé til höfuðs þeim. Í Austur-Anglíu í Bretlandi var þeim útrýmt með átaki árið 1989.

Kjöt nútríunnar er vel ætt, fitulítið og kólesterólsnautt, og hefur því oft verið reynt að markaðssetja það til manneldis en það hefur ekki tekist, á Vesturlöndum að minnsta kosti. Rauðar framtennur nútríunnar hafa verið notaðar í skartgripi.

## Nútríur á Íslandi
Nútríurækt var reynd á Íslandi á 4. áratug 20. aldar. Í maí 1932 voru flutt til landsins sex dýr frá Þýskalandi og fóru fimm þeirra að tveimur bæjum í Grímsnesi en eitt varð eftir í Reykjavík. Nokkru síðar voru einnig flutt inn dýr frá Noregi. Ræktunartilraunir héldu áfram á Miðengi í Grímsnesi í nokkur ár en aldrei tókst þó að koma loðdýrabúi á rekspöl. Eitthvað var um að dýr slyppu en þau lifðu ekki af í íslenskri náttúru, enda þola dýrin kalda vetur illa og þar sem stofnar hafa komist upp á Norðurlöndum hrynja þeir oft niður á hörðum vetrum. Mun nútríuræktinni hérlendis hafa lokið um eða fyrir 1940.

Árið 1985 lagði Búnaðarsamband Austurlands fram hugmyndir um að flytja inn nútríur og hefja loðdýrarækt hérlendis en ekkert varð þó úr framkvæmd þeirra.

## Heimildir
* 
* 
*
PL/SQL

**PL/SQL** er forritunarmál sem er fylgir Oracle gagnagrunnum. PL/SQL er það forritunarmál sem er notað í gagngrunns triggerum, og stefjum sem vistaðar eru í gagnagrunninum. Reyndar er líka hægt að vista Java forrit í grunninum í sama tilgangi, en **PL/SQL** er það sem er oftast notað.

Einnig er hægt að keyra **PL/SQL** forrit án þess að vista þau sem stefjur eða föll í grunninum. Slík forrit eru kölluð ónefndar (e.Anonymous) blokkir til aðgreiningar frá einingum sem eru vistuð undir nafni í grunninum sem fall, stefja, pakki eða trigger.

Einföld **PL/SQL** blokk:

```plpgsql
declare
  dagur date;
BEGIN
  dagur := trunc(sysdate);
END;
```


Hér er skilgreind breyta af gerðinni date, og síðan byrjar blokk sem sækir daginn í dag (sysdate), sleppir tíma partinum (trunc) og setur niðurstöðuna í breytuna sem var skilgreind.

Annað dæmi. Stundum þarf að setja takmarkanir á hvað leyfilegt er að gera við gögn, og hvernig gögn er leyfilegt að vista. Ef taflan Skraning er svona:

```plpgsql
Create table skraning (
  kennitala varchar(10) not null,
  nafn varchar(100) not null,
  dags_skraningar date not null
);
```


Þá er hægt að tryggja að ekki séu sett gildi inn í töfluna sem eru fram í tímann og ekki eldri en eins mánaða með því að skrifa trigger í **PL/SQL**:

```plpgsql
create or replace trigger skraning_bfins
before insert on skraning for each row
begin 
    if :new.dags_skraningar > sysdate 
    then
        raise_application_error(20001,'Skráningardagur má ekki vera fram í tímann!');
    elsif sysdate - :new.dags_skraningar > 30
    then
        raise_application_error(20001,'Skráningardagur má ekki vera eldri en 30 daga');
  end if;
end;
/
```

Þessi trigger setur takmarkanir á uppfærslur og innlestur á töfluna sjálfa þannig að það komast ekki inn færslur nema þær sem eru leyfilegar.
Ferill

**Ferill** er í stærðfræði haft um rúmfræðilegt fyrirbæri sem samsvarar beinni línu en þarf þó ekki að vera *bein*. Ferill getur verið *opinn* og hefur þá upphafs- og endapunkt eða *lokaður* og hefur þá hvorugt. Reikna má ferillengd, sem alltaf er stærri en núll, en getur þó verið óendanleg. Sýna má feril falls, eða ofanvarpið á tvívíða sléttu, eða í tvinnsléttunni, með línuriti (grafi). Keilusnið eru dæmi um algenga ferla.

Eðlisfræðin fjallar mikið um hluti, sem hreyfast í ýmsum sviðum og lýsa ferlar staðsetningu hlutarins í sviðinu á sérhverjum tímapunkti. Ferilheildi eru heildi reiknuð eftir ákveðnum ferli, sem getur verið opinn eða lokaður.
Logo (forritunarmál)

**Logo** er forritunarmál fyrir fallaforritun sem byggist á Lisp. Það var hannað af Wally Feurzeig og Seymour Papert árið 1967 til nota við kennslu í anda hugsmíðahyggju. Í dag er forritunarmálið aðallega þekkt fyrir tátuteiknun þar sem bendill teiknar form á striga samkvæmt skipunum. Það er notað til að kenna forritun og rúmfræði. Til er fjöldinn allur af útfærslum og mállýskum Logo. Ekki nota þó öll tátuteiknunarforrit Logo og mörg þeirra útfæra aðeins lítinn hluta málsins. Ekkert staðlað Logo er til en útgáfan UCBLogo er almennt talin með þeim betri sem nú eru í notkun.

## Tenglar
Aatami Kuortti

**Aatami Kuortti** (f. 15. desember 1903, Korkankylä, d. 15. apríl 1997, Helsinki) var finnskumælandi prestur á Ingermanlandi, sem flúði til Finnlands 1930.

Kuortti þjónaði frá 1927 evangelísk-lúterskum söfnuðum innan Ráðstjórnarríkjanna, þ.á m. í Lempaala, og lenti í árekstrum við leyniþjónustu ráðstjórnarinnar, sem þá nefndist GPÚ (síðar NKVD og enn síðar KGB). Þegar hann neitaði að njósna fyrir GPÚ var hann hnepptur í fangelsi og dæmdur til dauða í ársbyrjun 1930 en dauðadómnum var breytt í tíu ára þrælkunarvist. Kuortti var vistaður í þrælabúðum við Hvítahaf. Hann byrjaði þegar að skipuleggja flótta sinn og tókst honum að flýja sumarið 1930. Gekk hann í tólf daga í átt að finnsku landamærunum og komst yfir þau til Finnlands.

Kuortti skrifaði bók um reynslu sína, sem kom út í íslenskri þýðingu haustið 1938 undir heitinu *Þjónusta. Þrælkun. Flótti*. Eftir flóttann settist hann að í Finnlandi og var þar prestur. Hann var eftir fall kommúnismans viðstaddur endurvígslu kirknanna í Ingermanlandi, þar sem hann hafði þjónað.

## Verk
* *Pappina, pakkotyössä, pakolaisena : inkeriläisen papin kokemuksia Neuvosto-Venäjällä*. WSOY 1934, 2. prentun 1935.
* *Präst. Tvångsarbetare. Flykting*. Stockholm: Svenska Kyrkans Diakonistyrelse 1935.
* *Þjónusta. Þrælkun. Flótti*. Gunnar Jóhannsson þýddi. Reykjavík: Kristilegt stúdentafélag 1938.
**[https://books.google.is/books?id=PLj3DAAAQBAJ Þjónusta, þrælkun, flótti.]* Gunnar Jóhannsson þýddi. Formáli eftir Hannes H. Gissurarson. Reykjavik: Almenna bókafélagið 2016.
Þóra Pétursdóttir

**Þóra Pétursdóttir** (f. 3. október 1847, d. 22. mars 1917) var íslensk myndlistakona. Þóra var dóttir Péturs Péturssonar biskups Íslands og eins auðugasta manns landsins og seinni konu hans Sigríðar Bogadóttur leikskálds. 

Þóra giftist Þorvaldi Thoroddsen, náttúrufræðingi árið 1887 og þau eignuðust eina dóttur ári seinna sem dó aðeins fjórtán ára gömul. Þóra Pétursdóttir var ein af fyrstu íslensku konunum sem fengust við myndlist. Þóra var einnig mikil áhugamanneskja um íslenskar hannyrðir og vann að bók um þær. Hún fékk greinar birtar víða, meðal annars í Kvennablaðinu sem ritstýrt var af Bríeti Bjarnhéðinsdóttur.

Ævisaga Þóru, *[[Þóra biskups og raunir íslenskrar embættismannastéttar]]* eftir Sigrúnu Pálsdóttur, sagnfræðing, kom út 2010. Bókin er meðal annars byggð á dagbókum og bréfa- og skjalasöfnum Þóru. Bókin fékk mjög góða dóma og var tilnefnd til íslensku bókmenntaverðlaunanna.

## Tilvísanir

## Tenglar
* Þóra biskups og raunir íslenskrar ... 
* Þóra biskups og „nýja ævisagan“ 
* Þóra biskups hrífur fólk með sér
* Gloppótt mynd af merkri konu
* Þóra biskups og raunir íslenskrar embættismannastéttar, gagnrýni á vefritinu Stjórnmál og stjórnsýsla
Kolbrún Jónsdóttir

**Kolbrún Jónsdóttir** (12. september 1923 – 22. júlí 1971) var íslenskur myndhöggvari. Hún fæddist í Hólum í Hornafirði, á ættaróðali feðra sinna og flutti tæplega ársgömul til Kaupmannahafnar með foreldrum sínum. Þar voru þau búsett til 1929 er þau fluttu til Reykjavíkur. Hún var dóttir Jóns Þorleifssonar listmálara (1891-1961) og Rakelar Ólafar Pétursdóttur, ljósmóður og línræktarkonu í Blátúni (1897-1954). 

Kolbrún var kjörin fegurðardrottning Reykjavíkur 1950. Hún nam höggmyndalist við Mills College, Oakland Kaliforníu á árunum 1943 - 1948. Hún hlaut fyrstu verðlaun í myndhöggvaralist er skólinn veitti árið 1945. Kolbrún sýndi teikningar í Listamannaskálanum ásamt föður sínum 11. - 23. nóvember 1948. 

## Tilvísanir
Heiman eg fór

**Heiman eg fór** (undirtitill: *sjálfsmynd æskumanns*) er endurminningabók eða skáldævisaga eftir Halldór Laxness og kom út árið 1952. Bókin var að mestum hluta skrifuð árið 1924 og byggð að hluta á köflum úr Rauða kverinu. Rauða kverið var aldrei gefið út, en það skrifaði Laxness að mestu í Þýskalandi á árunum 1921-1922.
Kraftlyftingafélag Akraness

**Kraftlyftingafélag Akraness**  (KRAK) er aðildarfélag að Íþróttabandalagi Akraness og Kraftlyftingasambandi Íslands. Félagið var stofnað 24. nóvember 2009.
## Saga
Eftir að samþykkt var að Kraftlyftingasamband Íslands (KRAFT) mundi sækja um aðild að Íþrótta- og Ólympíusambandi Íslands (ÍSÍ) í desember árið 2008 hófst stofnun kraftlyftingafélaga á Íslandi.
 
Fljótlega barst til tals að stofna félag á Akranesi innan vébanda Íþróttabandalags Akraness (ÍA) en lítið gerðist í þeim málum. Fyrir íslandsmeistaramótið í réttstöðulyftu 2009, sem haldið var á Selfossi 22. nóvember það ár, hugðist Kári Rafn Karlsson skrá sig í Kraftlyftingadeild Breiðabliks til að geta keppt á því móti. Guðjón Hafliðason, þáverandi formaður Kraftlyftingadeildar Breiðabliks og varaformaður í stjórn KRAFT, reið þá á vaðið og hafði samband við vel valda aðila upp á Skaga um stofnun félags og hjólin fóru loks að snúast. Kári varð fyrstur til að keppa undir merkjum Kraftlyftingafélags Akraness, þó að félagið væri ekki formlega stofnað en stofnfundurinn sjálfur var haldinn tveimur dögum síðar (24. nóvember 2009).

## Tenglar
* Vefsíða KRAK

## Heimildir
Handknattleiksárið 1972-73

**Handknattleiksárið 1972-73** var keppnistímabilið í íslenskum handknattleik sem hófst haustið 1972 og lauk vorið 1973. Valsarar urðu Íslandsmeistarar í karlaflokki og kvennaflokki. Karlalandsliðið tók þátt á Ólympíuleikunum í München og tryggði sér sæti á HM í Austur-Þýskalandi.
## Karlaflokkur
### 1. deild
Valsmenn urðu Íslandsmeistarar í meistaraflokki karla. Keppt var í átta liða deild með tvöfaldri umferð.

KR féll niður um deild. Markakóngur var Einar Magnússon, Víkingi, með 100 mörk.

### 2. deild
Þór Ak. sigraði í 2. deild og færðist upp um deild. Leikið var í átta liða deild með tvöfaldri umferð.

Stjarnan endaði í neðsta sæti og féll niður í 3. deild.

### 3. deild
Keppt var í 3. deild í fyrsta sinn. Fjögur lið tóku þátt í keppninni og sigraði lið Völsungs á fullu húsi stiga og færðist upp í 2. deild.

### Evrópukeppni
Fram keppti í Evrópukeppni meistaraliða. Framarar hófu keppni í 1. umferð en töpuðu fyrir danska liðinu IF Stadion.

*1. umferð*
* IF Stadion - Fram 15:15
* Fram - IF Stadion 13:16

## Kvennaflokkur
### 1. deild
Valsarar urðu Íslandsmeistarar í meistaraflokki kvenna eftir úrslitaleik gegn Fram. Keppt var í sex liða deild með tvöfaldri umferð.

Breiðablik féll í 2. deild. Erla Sverrisdóttir, Ármanni, varð markadrottning með 55 mörk.

*Úrslitaleikur*
* Valur - Fram 12:10

### 2. deild
Þór Ak. sigraði í 2. deild eftr úrslitaleiki við FH og færðist upp í 1. deild. Að keppnistímabili loknu var ákveðið að fjölga upp í sjö lið í 1. deild kvenna og mættust þar næstefsta lið 2. deildar, FH og botnlið 1. deildar.

*Suðurlandsriðill*

*Norðurlandsriðill*
* Þór Ak. sigraði í Norðurlandskeppninni.

*Úrslit*
* Þór Ak. - FH 8:8
* Þór Ak. - FH 12:8
* Báðir leikir fóru fram á Akureyri

*Aukaleikir vegna fjölgunar í 1. deild*
* Breiðablik - FH 11:9
* FH - Breiðablik 13:10

### Evrópukeppni
Ekkert íslenskt kvennalið tók þátt í Evrópukeppni þetta árið.
Jet Black Joe (breiðskífa)

**Jet Black Joe** er fyrsta breiðskífa og frumburður samnefndar hljómsveitar, sem kom út haustið 1992. Strax það árið 1992 náði samnefnd hljómplata Jet Black Joe að seljast í gulli, eða ca 10.000 eintökum. Lagið *Rain* af þessari fyrstu plötu Jet Black Joe fór strax á topp vinsældralista hjá flestum útvarpsstöðum á Íslandi.

Einnig fékk lagið *Rain* af plötunni að vera á top 10 lista í nokkrar vikur á heildar úttekt útvarpstöðva í Manilla á Fillipseyjum árið 1994.

Hljómplatan Jet Black Joe fékk einnig strax góðar móttökur víða um Evrópu og var hún seld í flestum stærri hljómplötuverslunum Norður-Evrópu. Hljómsveitin spilaði víða um Evrópu, bæði á smærri stöðum og stærri hljómlistarhátíðum eins og *Mydfin festival* í Danmörku
og hituðu upp fyrir hljómsveitir eins og Motörhead í Belgíu,  og Robert Plant. Jet Black Joe tókst líka að fylla út að dyrum frægan tónleikastað eins og  í Amsterdam.

Einnig náði Jet Black Joe að ná athygli fjölmiðla, sérstaklega í Benelúx-löndunum, Þýskalandi og í Skandinaviu. Hljómsveitin kom fram á erlendum sjónvarpsstöðum og útvarpstöðum, bæði í viðtölum og spiluðu í beinni.

Útgafu fyrirtæki Jet Black Joe erlendis voru  í Þýskalandi,  í Hollandi og Belgíu og  í Skandinavíu.

## Lagalisti
# Take Me Away
# Lazy Old Sun
# Rain
# Stepping Stone
# I'm In A Dream I'm
# Falling
# Listen To The Wind
# Chicks In The House
# Suck My Thing
# Big Fat Stone
# Coming In

## Tilvísanir

## Tenglar
*Jet Black Joe - Jet Black Joe á Discogs
Dig Dug

**Dig Dug** (japanska: ディグダグ) er tölvuleikur sem japanska leikjafyrirtækið Namco gaf fyrst út fyrir spilakassa árið 1982. Í leiknum grefur leikmaðurinn göng um skjáinn og reynir að drepa skrímsli með því að dæla í þau lofti þar til þau springa eða með því að láta steina falla á þau. Skrímslin eru af tvennu tagi: rauðir tómatar með skíðagleraugu sem geta svifið gegnum jarðveginn milli ganga, og grænir drekar sem spúa eldi.
Tíkallakassi

**Tíkallakassi** (finnska: *pajatso* eða *jasso*, úr þýsku *bajazzo*; þangað úr ítölsku *pagliaccio*, „trúður“) eru spilakassar fyrir fjárhættuspil sem urðu til í Finnlandi á 3. áratug 20. aldar. Þeir þróuðust út frá þýskum spilakössum sem gengu út á að hitta kúlu ofan í hatt trúðsfígúru og losa þannig peninga niður í skúffuna neðst. Vélunum svipaði til bandarískra allwin-véla og japanskra pachinko-bretta. Í finnsku útgáfunni eru átta til tíu samsíða lóðréttar rennur sem geyma peninga bak við gler. Peningur af sömu tegund (íslenskur tíu króna peningur var notaður á Íslandi sem dæmi) er settur í rauf á hlið kassans og síðan er honum skotið til hliðar með því að slá með fingri á málmhring sem stendur út úr hliðinni og reynt að hitta ofan í einhverja rennuna og losa þannig peninga ofan í skúffuna neðst. Miserfitt er að hitta ofaní rennurnar. Efst eru grannir listar sem beina peningnum í einhverja átt og gera það að verkum að líklegra er að hitta milli rennanna (og tapa þannig peningnum) en ofan í þær. Með sérstakri lagni er samt hægt að „sigra vélina“.

Tíkallakassar voru framleiddir af finnska ríkisfyrirtækinu Raha-automaattiyhdistys sem hafði einkaleyfi á þeim frá 1938. Fyrstu útgáfur tíkallakassa voru vélrænar en rafrænar útgáfur komu á markað árið 1982. Tíkallakassar voru reknir af Rauða krossinum á Norðurlöndunum í fjáröflunarskyni frá því á 4. áratugnum. Á Íslandi fékk Rauði krossinn leyfi fyrir þessum spilum árið 1972 sem var upphafið að spilakassarekstri samtakanna. 

## Tilvísanir
CN-turninn

**CN-turninn** (enska: *CN Tower*) er sjónvarps- og samskiptamastur í miðborg Torontó í Ontaríó, Kanada. Turninn sem var eitt sinn hæsti turn veraldar er 553,33 metrar að hæð. Byggingu hans var lokið árið 1976.
Umboðsmaður

**Umboðsmaður** er milligöngumaður sem hefur verið falið það hlutverk að gæta hagsmuna almennra borgara gagnvart stjórnvöldum eða öðrum hópum. Yfirleitt er umboðsmaður opinber starfsmaður ráðinn til starfa ríkisstjórnar eða þings sem tekur á móti kvörtunum sem almenningur hefur lagt fram. Umboðsmaður má reyna að finna lausn á kvörtun sem gerir báðum hópum til geðs. Á Íslandi er ráðinn til starfs umboðsmaður Alþingis sem gætir þess að réttindi borgaranna gagnvart stjórnsýslunni séu virt og að jafnræðisreglan sé höfð í heiðri. Í öðrum löndum starfa umboðsmenn í svipuðum hlutverkum hjá ríkisstjórnum.

Á mörgum tungumálum er orðið *ombudsman* notað sem á rætur að rekja til dönsku, norsku og sænsku, sem á sjálft rætur að rekja til fornnorræna orðsins *umboðsmaðr*. Á íslensku getur orðið á líka við einfaldlega „aðila“ eða „stjóra“.
Heimska

**Heimska** er skortur á þekkingu, vitsmunum, skilningsgáfu, rökviti eða ályktunarhæfileikum. Íslenska orðið *heimska* er skylt orðinu *heima* og felur í sér að vera ósigldur, hafa ekki farið að heiman, samanber orðatiltækið: Heimskur er heimaalinn hundur. Í mörgum indóevrópskum tungumálum er sambærilegt orð dregið af latnesku sögninni *stupere* sem höfð er um sljóleika eða deyfð. Ekki ríkir einhugur um hvort heimska sé þrálátt ástand eða hvort megi laga hana með menntun.

Desiderius Erasmus skrifaði bókina *[[Lof heimskunnar]]* á sextándu öld en í verkinu fær heimskan mál og tiltekur ýmislegt sér til ágætis.

## Tengt efni
* Greind
* Þekking
Teitur Bersason

**Teitur Bersason** (d. 1214) var íslenskur prestur og biskupsefni á 13. öld. Hann var kjörinn arftaki Páls Jónssonar Skálholtsbiskups, sem lést síðla árs 1211, og sigldi til Noregs 1213 til að taka vígslu en dó ytra áður en hann var vígður og er því ekki talinn með biskupum í Skálholti.

Teitur var sonur Bersa Halldórssonar Mýramannagoða og konu hans Halldóru, dóttur Gissurar Hallssonar og hálfsystur Þorvaldar Gissurarsonar, Halls Gissurarsonar, Þuríðar Gissurardóttur og Magnúsar Gissurarsonar, sem var svo kjörinn biskup þegar lát systursonar hans fréttist til Íslands.
Handknattleiksárið 1971-72

**Handknattleiksárið 1971-72** var keppnistímabilið í íslenskum handknattleik sem hófst haustið 1971 og lauk vorið 1972. Framarar urðu Íslandsmeistarar í karlaflokki og Valskonur í kvennaflokki. Karlalandsliðið tryggði sér sæti á Ólympíuleikunum í München eftir forkeppni á Spáni.

## Karlaflokkur
### 1. deild
Framarar urðu Íslandsmeistarar í meistaraflokki karla. Keppt var í sjö liða deild með tvöfaldri umferð.

Haukar höfnuðu í neðsta sæti og áttu að færast niður um deild. Haustið 1972 var ákveðið að fjölga í 1. deild og var þá efnt til aukakeppni milli Hauka og næstefsta liðs 2. deildar.
### 2. deild

Ármenningar sigruðu í 2. deild eftir úrslitaleik gegn Gróttu og tryggðu sér þar með sæti í 1. deild. Keppt var í tveimur riðlum með tvöfaldri umferð.

*A riðill*

*B riðill*

*Úrslitaleikir um sigur í 2. deild*
* Grótta – Ármann 14:13
* Ármann – Grótta 15:13
*Oddaleikur*
* Ármann – Grótta 22:13

*Aukaleikir vegna fjölgunar í 2. deild*
* Ákveðið var haustið 1972 að fölga liðum í 1. deild upp í átta. Grótta og Haukar, neðsta lið 1. deildar, mættust í einvígi.
* Haukar – Grótta 17:9
* Grótta – Haukar 15:29

### Evrópukeppni
FH keppti í Evrópukeppni meistaraliða og komst í 8-liða úrslit.

*1. umferð*
* FH - US d'Ivry (Frakklandi) 18:12
* US d'Ivry - FH 14:15

*16-liða úrslit*
* FH - UK51 (Finnlandi) 18:12
* FH - UK51 18:12
* Báðir leikir fóru fram á Íslandi

*8-liða úrslit*
* FH - Partizan Belovar (Júgóslavíu) 14:28
* Partizan Belovar - FH 27:8

## Landslið
Íslenska karlalandsliðið í handknattleik tók þátt í forkeppni Ólympíuleikanna 1972, þar sem handbolti var á dagskrá í fyrsta sinn frá því á leikunum 1936. Ísland tók þátt í 16 landa keppni sem fram fór á Spáni í marsmánuði 1972, þar sem barist var um fimm laus sæti.

**Forriðill**

Fjögur lið kepptu í forriðli, tvö komust áfram í milliriðil og tóku úrslitin í innbyrðisviðureigninni með sér þangað. Íslenska liðið olli miklum vonbrigðum með því að gera einungis jafntefli í fyrsta leik, en bætti fyrir það með betri frammistöðu í tveimur næstu viðureignum.

*Úrslit Íslands*

* Ísland - Finnland 10:10
* Ísland - Belgía 31:10
* Ísland - Noregur 14:14

**Milliriðill**
Fjögur lið kepptu í milliriðli. Tvö efstu sætin tryggðu sjálfkrafa farseðilinn á Ólympíuleikana en þriðja sætið gaf oddaleik um síðasta lausa sætið. Íslendingar náðu öðru sætinu, en voru einungis einu marki frá því að vinna riðilinn.

*Úrslit Íslands*

* Ísland - Austurríki 25:19
* Ísland - Búlgaría 19:10

**Leikur um 3. sæti**

Ísland sigraði Pólland í keppninni um 3. sætið, 21:19.

## Kvennaflokkur
### 1. deild
Valsarar urðu Íslandsmeistarar í meistaraflokki kvenna. Keppt var í sex liða deild með tvöfaldri umferð.

Njarðvík féll í 2. deild.

### 2. deild
KR sigraði í 2. deild og færðist upp í 1. deild. Keppt var í fimm liða deild og leikin tvöföld umferð.

### Evrópukeppni
Ekkert íslenskt kvennalið tók þátt í Evrópukeppni þetta árið.
Herstöð

**Herstöð** er stöð rekin af her og er í eigu hans. Herstöð er notuð til geymslu herbúnaðar, sem bústaður fyrir hermenn og fyrir þjálfun þeirra. Aðgerðir eru líka skipulagðar á herstöð og þar má meðal annars finna stjórnstöð, heræfingasvæði og tilraunasvæði. Í flestum tilfellum reiðir rekstur herstöðvar sig á hjálp utan frá en á sumum herstöðvum eru vistir áætlaðir að endast í nokkra mánuða á meðan stöðin er undir umsátri.

Oftast eru herstöðvar utan almennrar lögsögu einkamálaréttur gildir ekki.
Arnór Helgason

**Arnór Helgason** (d. 1249) eða **Arnór Digur-Helgason** var fyrsti ábóti Viðeyjarklausturs. Hann tók við þegar Styrmir Kárason hinn fróði lést en hann hafði verið príor klaustursins eins og forverar hans, Þorvaldur Gissurarson og líklega Leggur Torfason, sem kallaður er príor í heimildum. Styrmir dó 20. febrúar 1245 en Arnór vaqr vígður 1247.

Arnór var sonur Digur-Helga Þorsteinssonar, staðarhaldara Kirkjubæjarklausturs, og bróðir Ögmundar Helgasonar staðarhaldara í Kirkjubæ. Hálfsystir hans var Helga Digur-Helgadóttir, móðir þeirra Þorvarðar og Odds Þórarinssona. Þegar Arnór tók við sem ábóti fékk hann fullt forræði yfir klaustrinu og eignum þess en áður hafði Skálholtsbiskup haft yfirráðin þótt príorarnir sæju um daglega stjórn. Arnór var þó ekki lengi ábóti því hann lést árið 1249.

## Heimildir
* 
*
Runólfur (ábóti í Viðeyjarklaustri)

**Runólfur** (d. 1299) var prestur og síðar ábóti í Viðeyjarklaustri, tók við forráðum þar 1250 eftir lát Arnórs Helgasonar, fyrsta ábóta klaustursins, en var ekki vígður fyrr en 1256. Hann átti lengstan embættisferil allra ábóta í Viðeyjarklaustri.

Ekki er ljóst hvers son Runólfur var; hann hefur verið sagður Ólafsson, ef til vill sonur Ólafs Jónssonar á Hofi á Kjalarnesi, en jafnframt er hann sagður hafa verið bróðir Hafurbjarnar Styrkárssonar í Nesi á Seltjarnarnesi, auðugs höfðingja. Kann að vera að þeir hafi verið hálfbræður, sammæðra. Þeir Runólfur og Hafurbjörn voru í liði Þorleifs Þórðarsonar í Görðum í Bæjarbardaga 1237 og særðust þar báðir. Þeir voru einnig heimilismenn Þorleifs um tíma.

Runólfur virðist hafa auðgað klaustrið og haldið vel á fjármálum þess. Hann er getið í ýmsum heimildum og meðal annars er vitað að hann var ásamt fleiri helstu fyrirmönnum landsins í brúðkaupsveislu á Möðruvöllum í Eyjafirði, þar sem Sigurður seltjörn Sighvatsson, stjúpsonur Hafurbjarnar bróður Runólfs, giftist Valgerði Hallsdóttur frá Möðruvöllum, systur Þórðar riddara þar. 

Runólfur stýrði klaustrinu til dauðadags og hefur ofðið háaldraður, sennilega fæddur um eða skömmu eftir 1210. Ábóti næstur á eftir honum var Andrés drengur en hann var þó ekki vígður fyrr en 1305.

## Heimildir
* 
*
Knight and Day

***Knight and Day*** er bandarísk gamanmynd með rómantísku ívafi frá árinu 2010 sem James Mangold leikstýrði. Tom Cruise og Cameron Diaz fara með aðalhlutverk í myndinni sem fjallar um unga konu sem lendir í slagtogi með leyniþjónustumanni sem hefur komist að þeim bitra sannleika að hann muni líklega ekki lifa af sitt síðasta verkefni. Þeirra markmið er þó það að reyna að halda lífi og þau uppgötva að það eina sem þau geta stólað á er hvort annað.  Myndin kom út þann í 23. júní 2010 í kvikmyndahúsum í Bandaríkjunum og þann 8. júlí á Íslandi. 

## Heimildir
Helgi Sigurðsson (ábóti)

**Helgi Sigurðsson** (d. 21. desember 1343) var ábóti í Viðeyjarklaustri frá 1325 til dauðadags. Ætt hans er óþekkt.

Hann hafði verið kanúki í Þykkvabæjarklaustri en þegar Andrés drengur, ábóti í Viðey, var settur af árið 1325 var Helgi gerður ábóti í hans stað og vígður sama ár. Árið 1342 dvaldi Þorlákur Loftsson ábóti í Þykkvabæjarklaustri í Viðey hjá Helga ábóta um tíma, eftir að hann hafði verið hrakinn á brott úr eigin klaustri.

Eftir lát Helga ábóta breytti Jón Sigurðsson Skálholtsbiskup klaustrinu úr Ágústínusarklaustri í Benediktínaklaustur og skipaði Sigmund Einarsson príor. Klausturhaldi var þó breytt aftur til fyrra horfs 1352.

## Heimildir
* 
*
Susanna Thompson

**Susanna Thompson** (fædd, 27. janúar 1958) er bandarísk leikkona sem er þekktust fyrir hlutverk sín í Once and Again, NCIS og Kings.

## Einkalíf
Thompson fæddist í San Diego, Kaliforníu og útskrifaðist frá San Diego State háskólanum með gráðu í leiklist. 

## Ferill
Thompson byrjaði feril sinn í sjónvarpsþættinum *Silk Stalkings* frá árinu 1991. Síðan þá hefur hún komið fram sem gestaleikari í sjónvarpsþáttum á borð við: The X-Files, L.A. Law, NYPD Blue, Law & Order: Special Victims Unit og . Árið 1999 þá var Thompson boðið gestahlutverk í Star Trek: Voyager sem Borg Qeen sem hún var hluti af frá 1999-2002. Sama ár þá bauðst henni annað gestahlutverk sem Karen Sammler í Once and Again sem hún lék frá 1999-2002. Thompson bauðst gestahlutverk sem undirofurstinn Hollis Mann í NCIS þar sem hún lék hugarefni Jethro Gibbs í seríu 4-5. Thompson hefur komið í kvikmyndum á borð við: Little Giants, Random Hearts, The Balla of Jack and Rose og American Pastime.   

## Kvikmyndir og sjónvarp

## Verðlaun og tilnefningar
### Dramatic Award
* Verðlaun fyrir hlutverk sitt sem Luisa í *A Shayna Maidel*

### San Diego Critics Circle
* Tilnefnd fyrir hlutverk sitt í *Agnes of God*

## Tilvísanir

## Heimildir
* 
* 

## Tenglar
* 
* http://memory-alpha.org/wiki/Susanna_Thompson /Susanna Thompson á Memory Alpha Star Trek heimasíðunni
Shrek

***Shrek*** er bandarísk teiknimynd frá árinu 2001 sem Andrew Adamson og Vicky Jenson leikstýrðu. Mike Myers, Eddie Murphy, Cameron Diaz, og John Lithgow fara með aðalhlutverk í myndinni sem er lauslega byggð á samnefndri ævintýrabók frá árinu 1990. 

## Leikraddir
* Shrek - Mike Myers 
* Asni - Eddie Murphy 
* Fióna prinsessa - Cameron Diaz 
* Faarquaad Greifi - John Lithgow 
* Hrói Höttur - Vincent Cassel 

;Íslenskar leikraddir
* Shrek - Hjálmar Hjálmarsson 
* Asni - Þórhallur Sigurðsson 
* Fíóna prinsessa - Edda Eyjólfsdóttir
* Faarquaad Greifi - Harald G. Haralds 
* Hrói Höttur - Eggert Þorleifsson 

Aukaraddir: Magnús Jónsson, Stefán Jónsson, Ragnheiður Steindórsdóttir, Árni Thoroddsen, Inga María Valdimarsdóttir, Alfreð Alfreðsson, Júlíus Agnarsson, Valdimar Flygenring, Björn Ármann Júlíusson, Gísli Magnason, Eva Ásrún Albertsdóttir, Örn Arnarson, Skarphéðinn Hjartarson og Erna Þórarinsdóttir.
## Tenglar
*
Scottie Thompson

**Scottie Thompson** (fædd Susan Scott Thompson, 9. nóvember 1981) er bandarísk leikkona sem er þekktust fyrir hlutverk sín í *[[Brotherhood]]*, *[[NCIS]]* og *[[Trauma]]*.

## Einkalíf
Thompson fæddist í Richmond, Virginíu. Thompson útskrifaðist frá Harvard-háskóla árið 2005 með gráðu í *Performance Studies* og bókmenntum, með áherslu á frönsku og *Postcolonial* vinnu. Thompson kynntist leiklistinni við nám og kom fram í nokkrum leikritum á borð við: Macbeth (2002), Marisol (2003) og The Oresteia (2005). Eftir útskrift þá fluttist Thompson til New York-borgar til að fylgja eftir leiklistarferli sínum. 

## Ferill
Fyrsta hlutverk Thompson var í kvikmyndinni Center Stage sem aukaleikari árið 2000. Síðan þá hefur hún komið fram í kvikmyndum á borð við: Star Trek, Skyline og Pornstar. Árið 2006 fékk Thompson gestahlutverk sem Shannon McCarthy í Brotherhood og á sama tíma fékk hún stórt gestahlutverk sem Jeanne Benoit í NCIS þar sem hún lék kærustu Tony Dinozzos. Árið 2009 var Thompson með gestahlutverk í Trauma sem hún lék frá 2009-2010. Thompson hefur einnig komið fram sem gestaleikari í öðrum þáttum á borð við: , Ugly Betty, Eli Stone, Bones, The Closer og Rizzoli & Isles.

## Kvikmyndir og sjónvarp

## Tilvísanir

## Heimildir
*
* 

## Tenglar
* 
* http://scottie-thompson.net/   Heimasíða Scottie Thompson
Andrés drengur

**Andrés drengur** var munkur í Þykkvabæjarklaustri og síðan ábóti í Viðeyjarklaustri frá 1305 til 1325 en þá var hann sviptur ábótadæmi fyrir einhverjar sakir.

Ætt Andrésar er ekki þekkt en sumir hafa þó talið hann Ormsson og hefur þess verið getið til að hann hafi annaðhvort verið sonur Orms Klængssonar bónda í Tungu og Haukadal, Teitssonar Þorvaldssonar og því af ætt Gissurar jarls, eða Orms Þorlákssonar kanúka, bróður Staða-Árna. Allt er það þó óvíst. Andrés var kanúki í Þykkvabæjarklaustri en árið 1305 vígði Árni Helgason biskup hann ábóta í Viðeyjarklaustri í stað Runólfs ábóta, sem þá var látinn fyrir nokkrum árum. 

Lítið er vitað um ábótaferil Andrésar en þó  er til máldagi klaustursins frá 1313 og kemur þar fram að klaustrið átti þá fjórtán jarðir. Andrés var settur af sem ábóti 1325 og Helgi Sigurðsson tók við. Ekki er vitað af hverju Andrés var látinn hætta.

## Heimildir
* 
*
Gengi New York-borgar

**Gengi New York-borgar** (enska: *Gangs of New York*) er sannsöguleg bandarísk glæpamynd frá árinu 2002 sem Martin Scorsese leikstýrði. Leonardo DiCaprio, Daniel Day-Lewis og Cameron Diaz fara með aðalhlutverk í myndinni sem fjallar um ungan mann að nafni Amsterdam sem snýr aftur til New York borgar eftir sextán ára fjarveru og ætlar sér að ná hefndum gegn William „Bill the Butcher“ Cutting sem drap föður hans í blóðugu klíkustríði. Myndin kom út í kvikmyndahúsum í Bandaríkjunum þann 20. desember 2002 og þann 21. febrúar 2003 á Íslandi og var tilnefnd til tíu óskarsverðlauna þar á meðal sem „besta kvikmynd“ og „besti leikstjóri“.
Að vera John Malkovich

***Að vera John Malkovich*** (enska: *Being John Malkovich*) er bandarísk svört komedía frá árinu 1999 sem Spike Jonze leikstýrði og Charlie Kaufman skrifaði. John Cusack, Cameron Diaz, Catherine Keener og John Malkovich fara með aðalhlutverk sem fjallar um Craig Schwartz leikbrúðustjórnanda sem finnur gátt sem leiðir í huga John Malkovich. 
## Tenglar
*
Lockerbie

**Lockerbie** er íslensk hljómsveit sem spilar melódískt popp-rokk í bland við kraftmikið post-rokk. Hún var valin ein af sigursveitum í Sumarkeppni Rásar 2 og Stúdíó Sýrlands. Hljómsveitin er fjögurra manna og gaf út sína fyrstu plötu, *Ólgusjó* 7. júní 2011. Platan fékk 4 af 5 stjörnum í gagnrýni Fréttablaðsins og var valin plata vikunnar á Rás 2. Hljómsveitin er með útgáfusamning við Record Records á Íslandi og Rallye Label í Japan. 

## Tilvísanir
Sahlgrenska Universitetssjukhuset

**Sahlgrenska Universitetssjukhuset** er stærsti spítali Norður-Evrópu og er staðsettur í Gautaborg
Karólínska sjúkrahúsið

**Karólínska sjúkrahúsið** (Karolinska Universitetssjukhuset) er sænskur spítali í Stokkhólmi. Hann var stofnaður 1. janúar 2004. Það var á þeim spítala sem fyrsti gervibarkinn var græddur í mann.

## Tengt efni
* Karólínska stofnunin

## Tilvísanir
Ingibjörg Stefánsdóttir

**Ingibjörg Stefánsdóttir** (f. 31. ágúst 1972) er íslensk söng- og leikkona og starfandi jógakennari. Á tíunda áratugnum söng hún með rave-sveitinni Pís of keik og Sirkus Babalú ásamt því að keppa fyrir hönd Íslands í Söngvakeppni evrópskra sjónvarpsstöðva 1993 með laginu „Þá veistu svarið“. Þá fór hún með hlutverk Sólar í kvikmyndinni *[[Veggfóður (kvikmynd)|Veggfóður]]* árið 1992. Í dag starfar hún sem jógakennari og framkvæmdastjóri Yoga Shala jógastöðvarinnar í Reykjavík.
Sigmundur Einarsson

**Sigmundur Einarsson** var officialis í Skálholtsbiskupsdæmi um 1340 og príor í Viðeyjarklaustri frá 1344 til 1352, eða þann tíma sem Viðeyjarklaustur var benediktínaklaustur.

Óvíst er um ætt Sigmundar en hann var officialis á Valþjófsstað um 1340. Helgi Sigurðsson ábóti í Viðeyjarklaustri dó í árslok 1343 en á Benediktsmessu árið eftir, 31. mars, tók Jón Sigurðsson Skálholtsbiskup af Ágústínusarreglu í Viðey, sem þar hafði verið frá stofnun klaustursins, og setti þess í stað Benediktsreglu. Um leið skipaði hann Sigmund príor í klaustrinu. Ekki er víst hvort hann hafði fengið páfaleyfi fyrir breytingunni eins og hefði átt að þurfa.

Sigmundur var príor í Viðey í átta ár en árið 1352 breytti Gyrðir Ívarsson biskup klausturhaldi í Viðey aftur til fyrra horfs, setti Ágústínusarreglu þar að nýju og vígði Björn Auðunarson sem ábóta. Ekki er víst hvað um Sigmund varð eða hvort hann var þá látinn.

## Heimildir
* 
*
In The Ghetto

**In The Ghetto** er lag sem Elvis Presley samdi og flutti. Lagið er um konu sem fæðir strák sem verður mikið til vandræða í ghettoinu eða fátækrahverfi. „In The Ghetto“ þýðir á beinni þýðingu „í fátækrahverfinu“.
Anna Mjöll Ólafsdóttir

**Anna Mjöll Ólafsdóttir** (f. 1970) er íslensk söngkona. Hún keppti fyrir hönd Íslands í Söngvakeppni evrópskra sjónvarpsstöðva 1996 með laginu „Sjúbídú“. Hún náði þrettánda sæti af 23, með 51 stig.

## Útgefið efni
* Tilfinningalaus
* Minningin um þig
* Vatn að drekka
* Saman þú og ég
* C'est Si Bon
* The Look Of Love
* Fever
* The Shadow Of Your Smile
* Agua De Beber
* How Insensitive
* I Get A Kick Out Of You
* Jingle Bells

## Tenglar
* Opinbervefur
Óeirðirnar í London 2011

**Óeirðirnar í London 2011** hófust með ránum og íkveikjum þann 6. ágúst 2011 í hverfinu Tottenham í Norður-London. Óeirðirnar brotust út vegna dauða Mark Duggan sem var skotinn til bana af lögreglunni. Óeirðirnar urðu líka í öðrum hverfum borgarinnar, þar á meðal Brixton, Clapham, Croydon, Enfield, Ealing, Hackney, Lewisham og Peckham. Þann 8. ágúst kom forsætisráðherra Bretlands David Cameron heim úr fríi á Ítalíu vegna óeirðanna og fundaði með COBR (e. *Cabinet Office Briefing Room*). Cameron tilkynnti 9. ágúst að Breska þingið hefði verið kallað saman úr sumarfríi til að ræða óeirðirnar og að 16.000 lögreglumenn yrðu á götum borgarinnar þann daginn. Daginn áður voru aðeins 6.000 lögreglumenn á götunum.

Óeirðir brutust líka út í Birmingham, Bristol, Liverpool og Manchester í kjölfar óeirðanna í London. Að minnsta kosti 563 hafa verið handteknir vegna óeirðanna og 105 hafa verið kærðir.

## Heimildir
Björn Auðunarson

**Björn Auðunarson** (d. 1364) var ábóti í Viðeyjarklaustri frá 1352 til dauðadags. Um leið og hann tók við var breytt um regluhald í klaustrinu og Ágústínusarregla sett þar að nýju en þá hafði klaustrið tilheyrt Benediktsreglu í átta ár.

Björn var að líkindum sonur Auðunar Krákssonar, prests í Selárdal, og því af ætt Seldæla. Lítið er vitað um ábótatíð Björns en hann gegndi embættinu til dauðadags 1364. Þá tók Jón nokkur við ábótadæminu.

## Heimildir
* 
*
Einar Ágúst & Telma

**Einar Ágúst & Telma** (eða **August & Telma**) var íslensk hljómsveit sem var stofnuð árið 2000. Söngvarar eru Einar Ágúst Víðisson og Telma Ágústsdóttir. Hljómsveitin keppti fyrir hönd Íslands í Söngvakeppni evrópskra sjónvarpsstöðva 2000 með laginu „Tell Me!“. Þau náðu 12. sæti af 24, með 45 stig.
Croydon

:*Þessi grein fjallar um bæinn. Um borgarhlutann, sjá [[Croydon (borgarhluti)|Croydon (borgarhluta)]].*

**Croydon** er bær í Suður-London í borgarhlutanum Croydon. Hann liggur 9,5 km sunnan við Charing Cross. Bærinn er á leið frá London til suðurstrandar Bretlands. Íbúar Croydon eru 330.587 manns.

Croydon var upprunalega í sýslunni Surrey og á tíma landvinninga Normanna var að finna kirkju og myllu í bænum, þar sem 365 manns bjuggu (samkvæmt Dómsdagsbókinni sem var rituð árið 1086). Á miðöldum varð Croydon mikilvægur verslunarbær og markaður var byggður þar. Bærinn varð miðstöð fyrir framleiðslu viðarkola og leðurs, og bruggunar. Á 19. öldinni var járnbraut byggð frá Croydon til Wandsworth og á 20. öldinni fluttu margir farandverkamenn til bæjarins. Fyrir byrjun 20. aldarinnar var Croydon orðinn mikilvægur bær og var þekktur fyrir bílframleiðslu, málmvinnslu og flugvöllinn sinn. Síðar á 20. öld varð smásala aðalatvinnugreinin í Croydon eftir byggingu verslunarmiðstöðvar á sjöunda áratugnum. Árið 1965 varð Croydon hluti Stór-Lundúnasvæðisins.

Þegar óeirðirnar í London 2011 urðu var mikið rænt og margar íkveikjur urðu í bænum.

## Íþróttir
*Crystal Palace F.C. - Knattspyrna

## Heimildir
Díma Bílan

**Díma Bílan** (rús.: Дима Билан; fæddur 24. desember 1981) er rússneskur söngvari sem meðal annars hefur tekið þátt í Söngvakeppni evrópskra sjónvarpsstöðva í tvígang. Í fyrra skiptið, árið 2006, flutti hann lagið „Never Let You Go“, sem hafnaði í öðru sæti. Hann keppti öðru sinni árið 2008 og flutti þá lagið „Believe“ og náði fyrsta sæti af 25 með 272 stig. Þar með náði hann besta árangri Rússlands í keppninni.

## Útgefið efni
* Я ночной хулиган (2003)
* На Берегу неба (2004)
* Время река (2006)
* Против правил (2008)
* Believe (2009)
* Мечтатель (2011)

## Tenglar
* Vefsíða Bílan